Il Postino

Il Postino(Italia-gíê "iû-chhe", "the̍h-phoe-ê" ê ì-sù) sī 1994 nî Italia tō-iánMichael Radfordchí-tō ê iáⁿ-hì. Chit-chhut hì chi̍t-khai-sí tīBí-kokkhai-ián sī iōngThe Postmanê miâ. Sī ti̍t-chiap kā Italia-gí phiau-tê hoan-e̍k chò Eng-gí.M̄-koh lō͘-boé in-ūiKevin Costnerêkâng-miâ iáⁿ-hìkhai-ián, chit-phìⁿ chhut-pán ê DVD to̍h lóng-sī iōngIl Postino: The Postmanê miâ. Iōng Eng-bûn siá ê iáⁿ-hì phêng-lūn it-poaⁿ mā lóng-sī iōng i-ê Italia-gí pún-miâ lâi chheng.
Chit-phìⁿ kè-khang iáⁿ-phìⁿ kan-sia̍p tio̍h chi̍t-êChilesi-jînPablo Nerudakap chi̍t-ê siū i éng-hióng khai-sí tha̍k si, siá si êthe̍h-phoe-êchiâⁿ-chò pêng-iú ê kò͘-sū. Chú-iàu ián-oân ūPhilippe Noiret,Massimo TroisikapMaria Grazia Cucinotta[en]. Hì-bûn sīAnna Pavignano[en], Michael Radford,Furio Scarpelli[en],Giacomo Scarpelli[en]kap Massimo Troisi chiūAntonio Skármetaê siáu-soatArdiente paciencia[en]koè-siá ê. Skármeta pún-lâng mā bat tī1985iōngArdiente Pacienciaê miâ kā koè-siá chò hì-bûn.
Chiâⁿ-choè ián-oân kap hì-bûn chok-chiá ê Massimo Troisi ūi-tio̍h chit-chhut hì kā i-ê sim-chōng chhiú-su̍t oān-ji̍t. Iáⁿ-hì oân-sêng keh bô-kúi kang, i to̍h sim-chōng-pēⁿ hoat-chok koè-sin ah.
Sè-kài ū-miâ êChilesi-jîn,Pablo Neruda, sī chi̍t-ê Kiōng-sán-tóng-oân. In-ūi chèng-tī ê koan-hē, i khì hō͘ lia̍h-phoè kàuItaliaê chi̍t-ê ko͘-tó, kan-taⁿ in bó͘ kap i choè-phoāⁿ. Tī chit-ê tó ū chi̍t-ê m̄-kam-goān kè-gia̍p in lāu-pē chò thó-hái-lâng ê siàu-liân, Mario Ruoppolo. I chhoē-tio̍h lēng-goā chi̍t-ê lîm-sî iû-chhe ê thâu-lō͘. M̄-koh in-ūi tó lāi ê lâng tāi-pō͘-hūn lóng-sī chhiⁿ-mî-gû, i ho̍k-bū ê kò͘-kheh to̍h kan-taⁿ Neruda chi̍t-ê. I ta̍k-kang khiâ chū-choán-chhia sàng phoe hō͘ Neruda, ū-sî ē chhoē ki-hoē kau-poê. Neruda mā kap chit-ê siàu-liân-ê chiâⁿ-choè pêng-iú.
Kâng-sî Mario mā ài-tio̍h chi̍t-ê ko͘-niû, Beatrice Russo. I tī chhoan-lāi in a-ḿ ê café khang-khoè. Mario tùi Beatrice sī chin siu-siap, to̍h pài-thok Neruda tàu-saⁿ-kāng. Mario ka-tī siá si hō͘ Beatrice piáu-ta̍t sim-lāi-ì. Sui-bóng a-ḿ put-chí-á hoán-tùi, Beatrice iû-goân mā ài-tio̍h Mario.
Lō͘-boé in nn̄g-ê kiat-hun. Hun-lé ê sî, Neruda siu-tio̍h phoe kóng Chile chèng-hú í-keng thiat-khì kā i tòng-chò hiân-sióng choē-hoān. I mā ē-tit-thang tò-tńg-khì in chó͘-kok.
Kúi-nā tang āu. Neruda têng-iû chit-ê tó. I tī éng-koè-á ê café tú-tio̍h Beatrice kap in hāu-seⁿ. I thiaⁿ Beatrice kóng chiah chai-iáⁿ, Mario tī hāu-seⁿ chhut-sì chìn-chêng tō siū-hāi koè-sin. I pún-té í-keng an-pâi hó beh tī Kiōng-sán-tóng tī Naples ê toā chū-hoē siōng-tho̍k i-ê si. M̄-koh sī-ui khì hō͘ kéng-chhat chho͘-pō tiong-chí. Beatrice kā Mario ê ûi-bu̍t kau hō͘ i. He sī te̍k-pia̍t ūi-tio̍h i lo̍k ê, chit-ê hái-tó ê siaⁿ-im, mā-sī Mario siōng ài ê kò͘-hiong ê siaⁿ-im.
Siáu-soat kap 1985 nî ê iáⁿ-hì lóng hoat-seng tī Chile, sī Neruda tī 1970 nî-tāi toà-tīIsla Negra[en]ê chhù ê kò͘-sū.Il Postinokā kò͘-sū poaⁿ khì-kàu 1950 nî-tāi ê Italia. Chit-phìⁿ sī tī oá Sicily pak hoāⁿ ê chi̍t-ê hō-chò {{ill|Island Salina Tó] ê hoé-soaⁿ-tek ko͘-tó oân-sêng ê. Tiān-iáⁿ chhut-miâ liáu-āu chō-sêng chi̍t-ê toā pāi-hāi sī tó lāi ê Pollara Beach siū-tio̍h chiâⁿ-choē iû-lâng o͘-pe̍h chō.
1994 nî, ūi-tio̍h beh sak chit-phìⁿ,Miramax[en]chhut-pán "phoè-ga̍kPostino[en]". Lāi-té koh hùLuis Enríquez Bacalov[en]só͘ chò ê ga̍k-phó͘, kap chiâⁿ-choē gē-jîn siōng-tho̍k ê Neruda si-chok. Chia-ê gē-jîn pau-hâmSting[en],Miranda Richardson[en],Wesley Snipes,Ralph Fiennes[en],Ethan Hawke[en],Rufus Sewell[en],Glenn Close[en],Samuel L. Jackson,Andy García[en],Willem Dafoe[en],Madonna,Vincent Perez[en], kapJulia Roberts.
Chit-chhut iáⁿ-hì chiâⁿ siū hoan-gêng.Rotten Tomatoes[en]téng-bīn ê 35 phiⁿ phêng-lūn ū 92% lóng-sī o-ló.I mā tīMetacritic[en]ê 13 phiⁿ phêng-lūn tit-tio̍h 81 hun, ta̍t-sêng "Sè-kài-tek Chàn-siōng" ê phiau-chù.
Chit-phìⁿ tit-tio̍hBAFTA[en]. Luis Enríquez Bacalov só͘ chò ê phoè-ga̍k tit-tio̍hHa̍k-īⁿ Chok-khek Siúⁿ[en]. Lēng-goā mā siū-tio̍hLâm-chú-kak Siúⁿ[en](Massimo Troisi),Tō-ián Siúⁿ[en],Iáⁿ-hì Chok-phín Siúⁿ[en]kapKoè-siá Siúⁿ[en].